Publication: Magyar Közlöny
Issue: MK-2009-195 (Year: 2009, Number: 195)
Era: 2004-2010
Section: A Kormány a 99/2007. (V. 8.) Korm. rendelettel kihirdetett, a sportbeli dopping elleni nemzetközi egyezmény
Paragraph Index: 34

6. Trombocita származék készítmények (pl. trombocita-dús plazma, „blood-spinning”) intramuszkulárisan alkalmazva. Egyéb módokon való alkalmazás esetén kötelező a Használatról szóló nyilatkozat, a Gyógyászati Célú Mentességre vonatkozó Nemzetközi Szabványnak megfelelően, továbbá a hasonló kémiai szerkezetű vagy hasonló biológiai hatású szerek. S3. BÉTA-2 AGONISTÁK Az összes béta-2 agonista (beleértve - ha értelmezhető - mindkét optikai izomert) tiltott, kivéve a salbutamol-t (24 óra alatt legfeljebb 1600 mikrogramm) és az inhalált salmeterol-t, mely esetben kötelező a Használatról szóló nyilatkozat a Gyógyászati Célú Mentességre vonatkozó Nemzetközi Szabvánnyal összhangban. Ha a salbutamol koncentrációja a vizeletben meghaladja a 1000 ng/ml értéket, azt nem lehet a szer terápiás célú alkalmazásának tekinteni és Kedvezőtlen Elemzési Eredménynek tekintendő, kivéve, ha a Sportoló igazolni tudja egy ellenőrzött farmakokinetikai vizsgálattal, hogy a normál értéktől eltérő mérési eredmény inhalációs formában alkalmazott terápiás mennyiségű (24 óra alatt legfeljebb 1600 mikrogram) salbutamol alkalmazásának tudható be. S4. HORMON ANTAGONISTÁK ÉS MODULÁTOROK Az alábbi vegyületcsoportok tiltottak:

Source: https://magyarkozlony.hu/hivatalos-lapok/23f07f654cf53636d7b859fa6653684c851ff3b3/dokumentumok/738eac03c9f6a15eb346ef7dd1f0848b3d00bbe8/letoltes